               EURÓPSKA KOMISIA
            V Bruseli29. 5. 2018
            COM(2018) 351 final
            2018/0182(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v regionálnom riadiacom výbore zriadenom podľa Zmluvy o založení Dopravného spoločenstva

               DÔVODOVÁ SPRÁVA

               1.PREDMET NÁVRHU

               Tento návrh sa týka rozhodnutia o pozícii, ktorá sa má prijať v mene Európskej únie v regionálnom riadiacom výbore zriadenom podľa Zmluvy o založení Dopravného spoločenstva v súvislosti s plánovaným rozhodnutím o tom, že regionálny riadiaci výbor prijme svoj rokovací poriadok.

               2.KONTEXT NÁVRHU

               2.1.Zmluva o založení Dopravného spoločenstva

               Zmluva o založení Dopravného spoločenstva sa po podpísaní predbežne vykonáva v súlade s jej článkom 41 ods. 3. Pokiaľ ide o Úniu, predbežné vykonávanie sa stanovuje v rozhodnutí Rady o podpise, v mene Európskej únie, a predbežnom vykonávaní Zmluvy o založení Dopravného spoločenstva
                  1
               .

               Európska únia je stranou Zmluvy o založení Dopravného spoločenstva.

               2.2.Regionálny riadiaci výbor

                  Regionálny riadiaci výbor bol zriadený článkom 24 Zmluvy o založení Dopravného spoločenstva, pričom má zodpovedať za jej správu a zabezpečovať jej riadne vykonávanie. Na tento účel predkladá odporúčania a prijíma rozhodnutia v prípadoch uvedených v Zmluve o založení Dopravného spoločenstva. Regionálny riadiaci výbor predovšetkým:

               a)pripravuje prácu ministerskej rady,

               b)rozhoduje o zriadení technických výborov,

               c)vydáva odporúčania a prijíma rozhodnutia v súlade so Zmluvou o založení Dopravného spoločenstva,

               d)pokiaľ ide o novo prijaté právne akty EÚ, prijíma vhodné opatrenia, najmä prostredníctvom revízie prílohy I k Zmluve o založení Dopravného spoločenstva,

               e)po porade s ministerskou radou vymenúva riaditeľa stáleho sekretariátu,

               f)môže vymenovať jedného alebo viacerých zástupcov riaditeľa stáleho sekretariátu,

               g)stanovuje pravidlá stáleho sekretariátu,

               h)rozhodnutím môže preskúmať výšku príspevkov do rozpočtu,

               i)prijíma ročný rozpočet Dopravného spoločenstva,

               j)prijíma rozhodnutie, ktorým sa stanovuje postup plnenia rozpočtu, predkladania a kontroly účtov a inšpekcie,

               k)rozhoduje o sporoch predložených zmluvnými stranami,

               l)prijíma všeobecné zásady v oblasti prístupu k dokumentom, pokiaľ ide o dokumenty v držbe orgánov zriadených Zmluvou o založení Dopravného spoločenstva alebo na jej základe,

               m)prijíma výročné správy o realizácii súhrnnej siete, ktoré dáva na vedomie ministerskej rade,

               n)v súvislosti s určitými aktmi Únie stanovuje lehoty a spôsoby transpozície juhovýchodoeurópskymi stranami.

                  Regionálny riadiaci výbor pozostáva z jedného zástupcu a jedného náhradníka každej zo zmluvných strán. Všetky členské štáty EÚ majú možnosť účasti v úlohe pozorovateľa. Regionálny riadiaci výbor sa uznáša jednomyseľne.

               2.3.Pripravovaný akt regionálneho riadiaceho výboru

                  Návrh rozhodnutia sa týka prijatia rokovacieho poriadku regionálneho riadiaceho výboru v súlade s článkom 24 ods. 5 Zmluvy o založení Dopravného spoločenstva. Návrh rokovacieho poriadku obsahuje témy ako účasť na zasadnutiach regionálneho riadiaceho výboru, predsedníctvo regionálneho riadiaceho výboru, príprava zasadnutí regionálneho riadiaceho výboru a príslušný rokovací poriadok, postupy týkajúce sa opatrení, ktoré prijíma regionálny riadiaci výbor, zverejňovanie informácií, ako aj niekoľko záverečných ustanovení. Podľa navrhovaných ustanovení rokovacieho poriadku tento nadobúda účinnosť dňom jeho prijatia. Rozhodnutie o prijatí rokovacieho poriadku regionálneho riadiaceho výboru bude mať zásadný význam pre včasné vykonávanie Zmluvy o založení Dopravného spoločenstva.

                  Plánované rozhodnutie sa pre zmluvné strany stane právne záväzným podľa článku 24 ods. 5 Zmluvy o založení Dopravného spoločenstva.

               3.POZÍCIA, KTORÁ SA MÁ PRIJAŤ V MENE ÚNIE

               Je nevyhnutné, aby regionálny riadiaci výbor prijal v súlade s článkom 24 ods. 5 Zmluvy o založení Dopravného spoločenstva svoj rokovací poriadok s cieľom zabezpečiť primerané vykonávanie a plnenie svojich úloh podľa uvedenej zmluvy. Únia je stranou Zmluvy o založení Dopravného spoločenstva, a preto je potrebná jej pozícia.

               V tejto súvislosti treba pripomenúť, že uvedená zmluva je jedným z prvkov, ktoré môžu posilniť regionálnu spoluprácu na západnom Balkáne, ako sa bližšie objasňuje v návrhu Komisie na rozhodnutie Rady o podpísaní Zmluvy o založení Dopravného spoločenstva [COM(2017) 324 final, časť „Všeobecný kontext“].

               4.PRÁVNY ZÁKLAD

               4.1.Procesnoprávny základ

               4.1.1. Zásady

                  V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia Rady, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

                  Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                     2
                  .

               4.1.2. Uplatnenie na tento prípad

               Regionálny riadiaci výbor je orgán zriadený dohodou, konkrétne Zmluvou o založení Dopravného spoločenstva.

               Akt, ktorý má regionálny riadiaci výbor prijať, predstavuje akt s právnymi účinkami. Regionálny riadiaci výbor je oprávnený prijať svoj rokovací poriadok v súlade s článkom 24 ods. 5 Zmluvy o založení Dopravného spoločenstva. Uvedené pravidlá vzhľadom na svoju povahu a v zmysle medzinárodného práva, ktoré sa vzťahuje na regionálny riadiaci výbor, obsahujú prvky, ktoré sú právne záväzné pre členov regionálneho riadiaceho výboru, a teda aj pre zástupcu Únie. Preto sa musia považovať za akt, ktorý má právne účinky.

               Pripravovaný akt nedopĺňa ani nemení inštitucionálny rámec Zmluvy o založení Dopravného spoločenstva.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               Ak pripravovaný akt sleduje viacero cieľov zároveň alebo obsahuje viacero zložiek, ktoré sú nerozlučne spojené bez toho, aby jeden cieľ alebo zložka boli oproti ostatným vedľajšie, hmotnoprávny základ rozhodnutia podľa článku 218 ods. 9 ZFEÚ bude musieť výnimočne zahŕňať viaceré zodpovedajúce právne základy.

               4.2.2.Uplatnenie na tento prípad

               Pripravovaný akt je nevyhnutný na riadne fungovanie Zmluvy o založení Dopravného spoločenstva. Zmluva o založení Dopravného spoločenstva sleduje ciele a obsahuje zložky v oblasti cestnej, železničnej a vnútrozemskej vodnej dopravy, čiže druhov dopravy, na ktoré sa vzťahuje článok 91 ZFEÚ, ako aj v oblasti námornej dopravy, čo je druh dopravy, na ktorý sa vzťahuje článok 100 ods. 2 ZFEÚ. Vzhľadom na svoj horizontálny charakter sa pripravovaný akt vzťahuje na všetky tieto aspekty. Tie sú nerozlučne spojené bez toho, aby jeden cieľ alebo zložka boli oproti ostatným vedľajšie.

                  Hmotnoprávny základ navrhovaného rozhodnutia preto obsahuje tieto ustanovenia: článok 91 a článok 100 ods. 2 ZFEÚ.

                  4.3.
                        Záver

                  Právnym základom navrhovaného rozhodnutia by mal byť článok 91 a článok 100 ods. 2 ZFEÚ v spojení s článkom 218 ods. 9 ZFEÚ.

               2018/0182 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v regionálnom riadiacom výbore zriadenom podľa Zmluvy o založení Dopravného spoločenstva

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91 a článok 100 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Únia podpísala Zmluvu o založení Dopravného spoločenstva v súlade s rozhodnutím Rady (EÚ) 2017/1937
                  3
               .

               (2)V súlade s článkom 41 ods. 3 Zmluvy o založení Dopravného spoločenstva sa uvedená zmluva predbežne uplatňuje medzi Úniou, Albánskom, Bosnou a Hercegovinou a Kosovom
                  4
               * od 9. októbra 2017, a medzi týmito stranami a Srbskom od 29. novembra 2017.

               (3)Podľa článku 24 ods. 5 Zmluvy o založení Dopravného spoločenstva má regionálny riadiaci výbor prijať svoj rokovací poriadok.

               (4)Je vhodné stanoviť pozíciu, ktorá sa má prijať v mene Únie v regionálnom riadiacom výbore, keďže rozhodnutie o rokovacom poriadku regionálneho riadiaceho výboru bude pre Úniu záväzné,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v regionálnom riadiacom výbore, je založená na návrhu rozhodnutia regionálneho riadiaceho výboru pripojenom k tomuto rozhodnutiu.

               Zástupcovia Únie v regionálnom riadiacom výbore môžu odsúhlasiť menšie zmeny v návrhu rozhodnutia bez ďalšieho rozhodnutia Rady.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. EÚ L 278, 27.10.2017, s. 1.

                     (2)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (3)

                        Rozhodnutie Rady (EÚ) 2017/1937 z 11. júla 2017 o podpise, v mene Európskej únie, a predbežnom vykonávaní Zmluvy o založení Dopravného spoločenstva (Ú. v. EÚ L 278, 27.10.2017, s. 1).

                     (4)
                  *
                        Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.

    ---documentbreak---

               EURÓPSKA KOMISIA
            V Bruseli29. 5. 2018
            COM(2018) 351 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v regionálnom riadiacom výbore zriadenom podľa Zmluvy o založení Dopravného spoločenstva

               [Tento dokument je pripojený k rozhodnutiu Rady]
                  ROZHODNUTIE č. 2018/1 REGIONÁLNEHO RIADIACEHO VÝBORU DOPRAVNÉHO SPOLOČENSTVA

               D/2018/1/SC-TC z … 2018: Rokovací poriadok regionálneho riadiaceho výboru

               REGIONÁLNY RIADIACI VÝBOR DOPRAVNÉHO SPOLOČENSTVA,

               so zreteľom na Zmluvu o založení Dopravného spoločenstva, a najmä na jej článok 24 ods. 5,

               ROZHODOL TAKTO:

               Jediný článok

               Týmto sa prijíma rokovací poriadok regionálneho riadiaceho výboru pripojený k tomuto rozhodnutiu.

               V ... dňa ... 2018.

               Za regionálny riadiaci výbor

               ……………………………

               ROKOVACÍ PORIADOK REGIONÁLNEHO RIADIACEHO VÝBORU DOPRAVNÉHO SPOLOČENSTVA

               I.
                     VŠEOBECNÉ USTANOVENIA

               1.
                     Týmto rokovacím poriadkom sa stanovujú interné postupy týkajúce sa činnosti regionálneho riadiaceho výboru ako inštitúcie podľa Zmluvy o založení Dopravného spoločenstva (ďalej len „zmluva“) medzi Európskou úniou a juhovýchodoeurópskymi stranami (Albánska republika, Bosna a Hercegovina, bývalá Juhoslovanská republika Macedónsko, Kosovo
                  1
               , Čierna Hora a Srbská republika).

               2.
                     V prípade akéhokoľvek rozporu medzi týmto rokovacím poriadkom a zmluvou sa uplatňujú ustanovenia zmluvy.

               II.
                     ČLENOVIA, POZOROVATELIA A INÍ ÚČASTNÍCI

               1.
                     Členmi riadiaceho výboru by mali byť v zásade vyšší úradníci príslušných ministerstiev zodpovedných za dopravu.

               2.
                     Akt vymenovania člena slúži ako dôkaz, že tento člen je poverený vyjadrovať pozíciu príslušnej zmluvnej strany spôsobom, ktorý je pre túto stranu záväzný.

               3.
                     Bez toho, aby bola dotknutá pozícia pozorovateľov v súlade s článkom 24 ods. 2 druhou vetou zmluvy, predsedníctvo a podpredsedníctvo môže, ako sa uvádza v odseku 2 oddielu III, podľa potreby súhlasiť s prizvaním zástupcov iných štátov, medzinárodných organizácií alebo iných orgánov vrátane zástupcov občianskej spoločnosti, aby sa ad hoc zúčastnili na konkrétnych zasadnutiach riadiaceho výboru alebo na ich časti či viacerých častiach.

               4.
                     Ak predsedníctvo a podpredsedníctvo súhlasia s prizvaním zástupcov iných štátov, medzinárodných organizácií alebo iných orgánov, predsedníctvo o tom informuje zmluvné strany a stály sekretariát Dopravného spoločenstva (ďalej len „sekretariát“) najmenej tri týždne pred zasadnutím. Zmluvné strany a sekretariát môžu predsedníctvu predložiť svoje stanoviská do piatich pracovných dní od získania tejto informácie.

               III.
                     PREDSEDNÍCTVO

               1.
                     Každá z juhovýchodoeurópskych strán predsedá riadiacemu výboru jeden kalendárny rok a striedajú sa v abecednom poradí, ako sa stanovuje v článku 2 ods. 1 písm. b) zmluvy. Prvou juhovýchodoeurópskou stranou, ktorá sa ujme predsedníctva, je Albánska republika.

               2.
                     Predsedníctvo vedie zasadnutia riadiaceho výboru. Predsedníctvu pomáha zástupca Európskej únie, ktorý zastáva podpredsedníctvo.

               3.
                     Ak predsedníctvo nie je schopné plniť si povinnosti v súvislosti s konkrétnym zasadnutím, takémuto zasadnutiu predsedá zástupca Európskej únie, ktorý zastáva podpredsedníctvo.

               IV.
                     PRÍPRAVA ZASADNUTÍ

               1.
                     Zasadnutia riadiaceho výboru sa uskutočňujú v sídle sekretariátu. Predsedníctvo však môže po porade s podpredsedníctvom a sekretariátom a po zvážení relevantných finančných, administratívnych a organizačných aspektov rozhodnúť aj o inom mieste zasadnutia riadiaceho výboru. Toto rozhodnutie sa prijme aspoň dva mesiace pred príslušným zasadnutím, s výnimkou riadne odôvodnených prípadov.

               2.
                     Príspevok sekretariátu na náklady spojené s organizáciou zasadnutí mimo sídla sekretariátu sa upravuje v jeho interných rozpočtových pravidlách.

               3.
                     Predsedníctvo, podpredsedníctvo a sekretariát odsúhlasujú dátumy konania zasadnutí. Tieto dátumy sa v zásade odsúhlasujú aspoň dva mesiace pred príslušným zasadnutím.

               4.
                     Predsedníctvo a podpredsedníctvo odsúhlasujú návrh programu zasadnutia. Návrh programu a všetky súvisiace dokumenty sa rozpošlú členom a pozorovateľom aspoň šesť týždňov pred príslušným zasadnutím. Členovia môžu predložiť pripomienky a navrhnúť zaradenie nových bodov. Iným štátom, medzinárodným organizáciám alebo iným subjektom prizvaným v súlade s odsekom 3 oddielu II sa takisto rozpošle materiál, o ktorý majú záujem.

               5.
                     Za prípravu zasadnutí zodpovedá sekretariát. Pravidelne a na požiadanie informuje predsedníctvo a podpredsedníctvo o priebehu príprav a riadi sa v tejto súvislosti ich požiadavkami a usmerneniami.

               V.
                     ZASADNUTIA RIADIACEHO VÝBORU – ROKOVACÍ PORIADOK

               1.
                     Zasadnutia riadiaceho výboru sú neverejné, pokiaľ riadiaci výbor nerozhodne inak.

               2.
                     Každého člena riadiaceho výboru, pozorovateľa alebo iného účastníka zasadnutia môžu sprevádzať úradníci, ktorí im pomáhajú. Mená a funkcie týchto úradníkov sa vopred oznámia sekretariátu. V zásade platí, že na zasadnutie si každý člen môže prizvať najviac troch úradníkov a každý pozorovateľ najviac dvoch úradníkov. Predsedníctvo však môže ešte spresniť maximálny počet zástupcov za delegáciu.

               3.
                     Požadované kvórum sa v prípade riadiaceho výboru považuje za splnené iba vtedy, ak sú zastúpené štyri juhovýchodoeurópske strany a Európska únia.

               4.
                     Zdržanie sa hlasovania člena nebráni riadiacemu výboru prijať opatrenia za predpokladu dosiahnutia požadovaného kvóra podľa odseku 3 tohto oddielu.

               5.
                     Program zasadnutia sa schvaľuje na jeho začiatku. V naliehavých prípadoch sa počas zasadnutia môžu zaradiť nové body, ak s tým súhlasí predsedníctvo a podpredsedníctvo.

               6.
                     Pozorovatelia sa môžu zúčastniť na diskusiách a vyjadrovať sa na základe povolenia alebo výzvy predsedníctva. 7.
                     Zástupcovia iných štátov, medzinárodných organizácií alebo iných subjektov prizvaných v súlade s odsekom 3 oddielu II sa môžu zúčastniť na diskusiách na základe povolenia alebo výzvy predsedníctva, ale nezúčastňujú sa na žiadnej činnosti riadiaceho výboru.

               8.
                     Závery z každého zasadnutia sa vypracujú s pomocou sekretariátu.

               9.
                     V záveroch sa zaznamenajú všetky opatrenia prijaté na zasadnutí, ako aj pozície členov a vyjadrenia pozorovateľov týkajúce sa akýchkoľvek navrhnutých opatrení, ktoré má prijať riadiaci výbor.

               10.
                     Závery podpíše predsedníctvo a rozošlú sa členom a pozorovateľom. Ak nie je možné vypracovať návrh záverov do konca príslušného zasadnutia, predsedníctvo zabezpečí ich vypracovanie a rozoslanie do siedmich kalendárnych dní po zasadnutí. Každý člen môže požiadať o opravu do siedmich kalendárnych dní po doručení návrhu záverov. Predsedníctvo zabezpečí rozoslanie konečnej verzie do siedmich dní po uplynutí lehoty na predkladanie pripomienok.

               11.
                     Závery zasadnutia nesmú nijako obmedziť rozsah pôsobnosti alebo účinky právnych aktov alebo zmluvy. Neprijmú sa žiadne vyhlásenia alebo závery, ktoré sú v rozpore so záväznými právnymi ustanoveniami. Závery zasadnutí nie sú súčasťou právnych aktov a nemajú ani žiadny normatívny účinok.

               VI.
                     SPÔSOBY ČINNOSTI A POSTUPY, KTORÝMI SA MÁ RIADIŤ RIADIACI VÝBOR

               Všeobecné ustanovenia

               1.
                     Riadiaci výbor prijíma v závislosti od konkrétneho prípadu odporúčania a rozhodnutia (ďalej len „opatrenia“).

               Prijatie pravidiel na zabezpečenie fungovania riadiaceho výboru sa považuje za prijatie rozhodnutia.

               2.
                     Keď sa opatrenie prijme alebo zmení, bezodkladne ho podpíše predsedníctvo a následne ho sekretariát rozošle všetkým zmluvným stranám.

               3.
                     Opatrenia nadobúdajú účinnosť dňom ich prijatia, pokiaľ sa v nich nestanovuje inak.

               4.
                     Prijatie alebo zmena opatrení podlieha rovnakému postupu, pokiaľ sa v tomto rokovacom poriadku nestanovuje inak.

               5.
                     Každá žiadosť člena alebo sekretariátu o prijatie alebo zmenu opatrenia sa predkladá písomne najneskôr 30 kalendárnych dní pred zasadnutím riadiaceho výboru, na ktorom sa prerokuje.

               6.
                     Žiadosť sa zasiela predsedníctvu a jej kópia všetkým členom a sekretariátu. Prikladajú sa k nej relevantné vysvetľujúce poznámky.

               7.
                     V riadne odôvodnených prípadoch sa opatrenia môžu prijať alebo zmeniť bez ohľadu na spôsoby a postupy stanovené v odsekoch 4 až 6 tohto oddielu.

               Korešpondenčné prijatie opatrení

               8.
                     Riadiaci výbor môže v období medzi zasadnutiami prijať alebo zmeniť opatrenia korešpondenčne. Predsedníctvo na žiadosť člena alebo sekretariátu o korešpondenčné prijatie opatrenia alebo z vlastnej iniciatívy po porade a dohode s podpredsedníctvom rozhodne, či je v danej záležitosti oprávnený korešpondenčný postup.

               9.
                     Ak predsedníctvo rozhodne, že sa má uplatniť korešpondenčný postup, poverí sekretariát odoslaním žiadosti členom spolu s informáciami, ktoré predsedníctvo po porade a dohode s podpredsedníctvom považuje za potrebné. Predsedníctvo po porade a dohode s podpredsedníctvom spresní aj to, či a prípadne za akých podmienok môžu členovia vykonať zmeny žiadosti.

               10.
                     Predsedníctvo po porade a dohode s podpredsedníctvom stanoví dátum a hodinu, dokedy musia byť doručené odpovede, čo však v žiadnom prípade nesmie byť skôr než 10 kalendárnych dní odo dňa odoslania informácií uvedených v odseku 9 tohto oddielu. Predsedníctvo môže vo výnimočných prípadoch, na základe žiadosti alebo z vlastného podnetu, po porade a dohode s podpredsedníctvom predĺžiť lehotu na doručenie odpovedí. Každý člen, ktorý v danom termíne neodpovie písomne vrátane e-mailu, sa považuje za zdržiavajúceho sa hlasovania.

               11.
                     Riadiaci výbor sa uznáša jednomyseľne. Jednomyseľnosť sa považuje za dosiahnutú, ak aspoň štyri juhovýchodoeurópske strany a Európska únia hlasovali za príslušné opatrenie a žiadna strana nehlasovala proti.

               VII.
                     SPRÍSTUPŇOVANIE INFORMÁCIÍ

               1.
                     Pokiaľ sa nerozhodne inak, finalizované dokumenty zo zasadnutí (program, závery atď.) sa zverejňujú na webovom sídle sekretariátu.

               2.
                     Právo prístupu k dokumentom riadiaceho výboru sa stanovuje v súlade s článkom 38 ods. 2 a 3 zmluvy.

               VIII.
                     ZÁVEREČNÉ USTANOVENIA

               1.
                     Pozorovatelia a zástupcovia iných štátov, medzinárodných organizácií alebo iných subjektov prizvaných v súlade s odsekom 3 oddielu II dodržiavajú požiadavky na zachovanie dôvernosti, ktoré sa vzťahujú na členov riadiaceho výboru. Takéto požiadavky sa zohľadnia v záveroch príslušného zasadnutia.

               2.
                     Od zástupcov iných štátov, medzinárodných organizácií alebo iných subjektov prizvaných v súlade s odsekom 3 oddielu II sa pred ich účasťou na príslušných rokovaniach bude požadovať podpísanie vyhlásenia o zachovaní dôvernosti. Takéto vyhlásenie o zachovaní dôvernosti musí obsahovať záväzok dodržiavať pravidlá zachovania dôvernosti podľa odseku 1 tohto oddielu. Ak takéto vyhlásenie odmietnu podpísať, nebudú sa môcť na uvedených rokovaniach zúčastniť.

               3.
                     Všetky akty riadiaceho výboru podpisuje predsedníctvo.

               4.
                     Všetky zmeny tohto rokovacieho poriadku sa prijímajú rozhodnutím riadiaceho výboru.

               5.
                     Ak by uplatňovanie tohto rokovacieho poriadku v konkrétnej situácii spôsobilo ťažkosti s výkladom, predsedníctvo po porade a dohode s podpredsedníctvom odporučí riešenie situácie.

               6.
                     Po uplynutí jedného roka od nadobudnutia účinnosti tohto rokovacieho poriadku a na základe praktických skúseností s jeho uplatňovaním môže sekretariát navrhnúť jeho zmeny, ktoré považuje za užitočné alebo potrebné. Ak si člen riadiaceho výboru želá navrhnúť takúto zmenu, najprv sa poradí so sekretariátom.

               Tento rokovací poriadok nadobúda účinnosť dňom jeho prijatia riadiacim výborom.

                     (1)

                        Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.


               EURÓPSKA KOMISIA
            V Bruseli6. 7. 2018
            COM(2018) 528 final
            2018/0278(NLE)
            Návrh
            ROZHODNUTIE RADY,
            ktorým sa Rakúsko a Rumunsko oprávňujú prijať v záujme Európskej únie pristúpenie Hondurasu k Haagskemu dohovoru z roku 1980 o občianskoprávnych aspektoch medzinárodných únosov detí

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Cieľom Haagskeho dohovoru z 25. októbra 1980 o občianskoprávnych aspektoch medzinárodných únosov detí (ďalej aj „dohovor z roku 1980“), ktorý doteraz ratifikovalo 98 krajín vrátane všetkých členských štátov EÚ, je obnoviť pôvodný stav bezodkladným vrátením neoprávnene premiestnených alebo zadržiavaných detí prostredníctvom systému spolupráce medzi ústrednými orgánmi určenými zmluvnými stranami.

                  Keďže predchádzanie únosom detí je podstatnou súčasťou politiky EÚ zameranej na podporu práv dieťaťa, Európska únia aktívne pôsobí na medzinárodnej úrovni s cieľom zlepšiť uplatňovanie dohovoru z roku 1980 a nabáda tretie štáty, aby k nemu pristúpili.

                  Honduras uložil dokument o pristúpení k dohovoru z roku 1980 dňa 20. decembra 1993. Dohovor nadobudol v Hondurase platnosť 1. marca 1994.

                  Dohovor z roku 1980 je už v platnosti medzi Hondurasom a 25 členskými štátmi EÚ. Len Dánsko, Rakúsko a Rumunsko ešte neprijali pristúpenie Hondurasu k dohovoru.

                  Podľa článku 38 ods. 4 dohovoru z roku 1980 sa dohovor uplatňuje medzi pristupujúcou krajinou a zmluvnými štátmi, ktoré vyhlásia, že pristúpenie prijali.

                  Skutočnosť, že EÚ má výlučnú právomoc vo veci prijatia pristúpenia tretieho štátu k dohovoru z roku 1980, potvrdil Súdny dvor Európskej únie, ktorý rozhodoval na základe iniciatívy Komisie.

                  Súdny dvor Európskej únie vo svojom stanovisku 1/13 zo 14. októbra 2014 uviedol, že prijatie pristúpenia tretieho štátu k Haagskemu dohovoru z roku 1980 o občianskoprávnych aspektoch medzinárodných únosov detí patrí do výlučnej právomoci Únie.

                  Súdny dvor trval na potrebe jednotnosti na úrovni EÚ, aby sa zabránilo premenlivej geometrii (géométrie variable) medzi členskými štátmi.

                  Keďže problematika medzinárodných únosov detí patrí do výlučnej vonkajšej právomoci Európskej únie, rozhodnutie o prípadnom prijatí pristúpenia Hondurasu sa musí prijať formou rozhodnutia Rady na úrovni EÚ. Rakúsko a Rumunsko by preto mali v záujme Európskej únie urobiť vyhlásenie o prijatí pristúpenia Hondurasu.

                  Prijatím Rakúskom a Rumunskom by sa dohovor z roku 1980 mal stať uplatniteľným medzi Hondurasom a všetkými členskými štátmi EÚ s výnimkou Dánska.

               •Súlad s existujúcimi ustanoveniami v tejto oblasti politiky

                  Pokiaľ ide o únosy detí rodičmi, Haagsky dohovor z roku 1980 je medzinárodným ekvivalentom nariadenia Rady (ES) č. 2201/2003 (známeho ako nariadenie Brusel IIa), ktoré predstavuje základný kameň justičnej spolupráce EÚ v manželských veciach a vo veciach rodičovských práv a povinností.

                  Jedným z hlavných cieľov nariadenia je zabrániť únosom detí medzi členskými štátmi stanovením postupov na zabezpečenie bezodkladného návratu dieťaťa do členského štátu, v ktorom má dieťa obvyklý pobyt. Nariadenie Brusel IIa na tento účel zahŕňa vo svojom článku 11 postup stanovený v Haagskom dohovore z roku 1980 a dopĺňa ho o objasnenie niektorých jeho aspektov, najmä vypočutie maloletého dieťaťa, časovú lehotu na vydanie rozhodnutia po podaní žiadosti o návrat a dôvody pre nenavrátenie dieťaťa. Zavádzajú sa v ňom aj ustanovenia, ktorými sa upravujú protichodné príkazy o vrátení alebo nevrátení dieťaťa vydané v rôznych členských štátoch.

                  Európska únia na medzinárodnej úrovni podporuje pristúpenie tretích štátov k dohovoru z roku 1980, aby sa jej členské štáty mohli spoliehať na spoločný právny rámec na riešenie prípadov medzinárodných únosov detí.

                  V období od júna 2015 do decembra 2017 bolo prijatých už 14 rozhodnutí Rady s cieľom prijať pristúpenie 20 tretích krajín (Albánska, Andorry, Arménska, Bahám, Čile, Gruzínska, Islandu, Južnej Afriky, Kazachstanu, Kolumbie, Kórejskej republiky, Maroka, Panamy, Peru, Ruskej federácie, Salvádoru, San Marína, Seychel, Singapuru a Uruguaja) k Haagskemu dohovoru z roku 1980 o medzinárodných únosoch detí.
                     1

               •Súlad s ostatnými politikami Únie

                  Tento návrh je zjavne spojený so všeobecným cieľom ochrany práv dieťaťa zakotveným v článku 3 Zmluvy o Európskej únii. Systém Haagskeho dohovoru z roku 1980 má za cieľ chrániť dieťa pred škodlivými vplyvmi únosu jedným z rodičov a zabezpečiť, aby dieťa mohlo udržiavať styk s oboma rodičmi, napríklad zabezpečením účinného výkonu práva styku.

                  Za zmienku stojí aj prepojenie s podporou využívania mediácie pri riešení cezhraničných rodinných sporov. Smernica o určitých aspektoch mediácie v občianskych a obchodných veciach
                     2
                   sa takisto uplatňuje na rodinné právo v rámci spoločného európskeho justičného priestoru. Haagsky dohovor z roku 1980 takisto podporuje zmierlivé riešenie rodinných sporov. Jedna z príručiek osvedčených postupov podľa Haagskeho dohovoru z roku 1980, ktoré uverejnila Haagska konferencia medzinárodného práva súkromného, je venovaná používaniu mediácie pri riešení medzinárodných rodinných sporov týkajúcich sa detí, ktoré patria do rozsahu pôsobnosti dohovoru. Na podnet Európskej komisie bola daná príručka preložená okrem anglického a francúzskeho jazyka do všetkých jazykov EÚ, ako aj do arabského jazyka, s cieľom podporiť dialóg so štátmi, ktoré ešte neratifikovali dohovor, a pomôcť hľadať konkrétne spôsoby riešenia problémov spôsobovaných medzinárodnými únosmi detí vo vzťahoch s krajinami, ktoré dohovor neratifikovali
                     3
                  .

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Vzhľadom na skutočnosť, že rozhodnutie sa týka medzinárodnej dohody, uplatniteľným právnym základom je článok 218 Zmluvy o fungovaní Európskej únie spolu s článkom 81 ods. 3. Rada sa uznáša jednomyseľne po konzultácii s Európskym parlamentom.

                  Írsko a Spojené kráľovstvo sú viazané nariadením (ES) č. 2201/2003, a preto sa zúčastňujú na prijatí a uplatňovaní tohto rozhodnutia.

                  V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               •Proporcionalita

                  Tento návrh je vypracovaný v súlade s už prijatými rozhodnutiami Rady týkajúcimi sa tej istej témy a nepresahuje rámec toho, čo je potrebné na dosiahnutie cieľa súdržnej činnosti EÚ v oblasti medzinárodných únosov detí tým, že sa zabezpečí, aby Rakúsko a Rumunsko v danej lehote prijali pristúpenie Hondurasu k Haagskemu dohovoru z roku 1980.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

                  Rakúsko a Rumunsko, s ktorými Komisia diskutovala o ich ochote prijať pristúpenie Hondurasu k dohovoru z roku 1980, zaujali kladné stanovisko.

                  Z diskusií vedených na stretnutí expertov 18. apríla 2018 vyplynulo, že v tejto fáze neexistujú žiadne námietky zo strany členských štátov proti prijatiu pristúpenia Hondurasu k dohovoru z roku 1980 Rakúskom a Rumunskom.

               •Získavanie a využívanie expertízy

                  Keďže dohovor je už platný medzi Hondurasom a 25 členskými štátmi, Komisia a experti členských štátov zastávali názor, že v takýchto prípadoch nie je potrebné osobitné posúdenie situácie dotknutej tretej krajiny.

               •Posúdenie vplyvu

                  V súvislosti so 14 rozhodnutiami Rady prijatými v rokoch 2015 až 2017 týkajúcimi sa pristúpenia niekoľkých tretích štátov k Haagskemu dohovoru z roku 1980 sa vzhľadom na povahu tohto legislatívneho aktu nevykonalo žiadne osobitné posúdenie vplyvu. V každom prípade sa osobitné posúdenie situácie Hondurasu považovalo za nadbytočné vzhľadom na skutočnosť, že dohovor je už v platnosti medzi 25 členskými štátmi EÚ, ako aj na ochotu Rakúska a Rumunska prijať pristúpenie Hondurasu.

               4.VPLYV NA ROZPOČET

                  Navrhované rozhodnutie nemá žiaden vplyv na rozpočet.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Keďže sa návrh týka len oprávnenia Rakúska a Rumunska prijať pristúpenie Hondurasu k dohovoru z roku 1980, monitorovanie jeho vykonávania sa obmedzuje na dodržanie znenia vyhlásenia Rakúskom a Rumunskom a na dodržanie lehoty na jeho uloženie a oznámenie o uložení vyhlásenia Komisii, ako sa stanovuje v rozhodnutí Rady.

               2018/0278 (NLE)

               Návrh

               ROZHODNUTIE RADY,

               ktorým sa Rakúsko a Rumunsko oprávňujú prijať v záujme Európskej únie pristúpenie Hondurasu k Haagskemu dohovoru z roku 1980 o občianskoprávnych aspektoch medzinárodných únosov detí

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 81 ods. 3 v spojení s článkom 218 ods. 6 písm. b),

               so zreteľom na návrh Európskej komisie,

               so zreteľom na stanovisko Európskeho parlamentu
                  4
               ,

               keďže:

               (1)Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestnením alebo zadržiavaním sú zásadnou súčasťou tejto politiky.

               (2)Rada prijala nariadenie (ES) č. 2201/2003
                  5
                (ďalej len „nariadenie Brusel IIa“), ktorého cieľom je chrániť deti pred škodlivými účinkami neoprávneného premiestnenia alebo zadržiavania a stanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)Nariadením Brusel IIa sa dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí (ďalej aj „Haagsky dohovor z roku 1980“), ktorým sa na medzinárodnej úrovni stanovuje systém povinností a spolupráce medzi zmluvnými štátmi a medzi ústrednými orgánmi a ktorý má za cieľ zabezpečiť bezodkladný návrat neoprávnene premiestnených alebo zadržiavaných detí.

               (4)Všetky členské štáty Únie sú zmluvnými stranami Haagskeho dohovoru z roku 1980.

               (5)Únia nabáda aj tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru z roku 1980 okrem iného spoločnou účasťou s členskými štátmi v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)Spoločný právny rámec platný vo vzťahu medzi členskými štátmi Únie a tretími štátmi by mohol byť najlepším riešením citlivých prípadov medzinárodných únosov detí.

               (7)V Haagskom dohovore z roku 1980 sa stanovuje, že sa uplatňuje medzi pristupujúcim štátom a zmluvnými štátmi, ktoré vyhlásili, že toto pristúpenie prijali.

               (8)Haagsky dohovor z roku 1980 neumožňuje organizáciám regionálnej hospodárskej integrácie, akou je Únia, stať sa jeho zmluvnou stranou. Únia preto nemôže pristúpiť k uvedenému dohovoru a ani uložiť vyhlásenie o prijatí pristupujúceho štátu.

               (9)Na základe stanoviska Súdneho dvora Európskej únie 1/13 patria vyhlásenia o prijatí podľa Haagskeho dohovoru z roku 1980 do výlučnej vonkajšej právomoci Únie.

               (10)Honduras uložil svoju listinu o pristúpení k dohovoru z roku 1980 dňa 20. decembra 1993. Dohovor nadobudol pre Honduras platnosť 1. marca 1994.

               (11)Všetky dotknuté členské štáty s výnimkou Dánska, Rakúska a Rumunska už pristúpenie Hondurasu k Haagskemu dohovoru z roku 1980 prijali. Honduras už pristúpenie Bulharska, Estónska, Cypru, Lotyšska, Litvy, Malty a Slovinska k Haagskemu dohovoru z roku 1980 prijal. Posúdenie situácie v Hondurase viedlo k záveru, že Rakúsko a Rumunsko sú v pozícii, aby prijali v záujme Únie pristúpenie Hondurasu v súlade s podmienkami Haagskeho dohovoru z roku 1980.

               (12)Preto by sa Rakúsko a Rumunsko mali oprávniť, aby v záujme Únie uložili svoje vyhlásenie o prijatí pristúpenia Hondurasu k Haagskemu dohovoru z roku 1980 v súlade s podmienkami stanovenými v tomto rozhodnutí. Ostatné členské štáty Únie, ktoré už pristúpenie Hondurasu k Haagskemu dohovoru z roku 1980 prijali, by nemali uložiť nové vyhlásenia o prijatí, keďže existujúce vyhlásenia zostávajú podľa medzinárodného práva verejného v platnosti.

               (13)Írsko a Spojené kráľovstvo sú viazané nariadením Brusel IIa, a preto sa zúčastňujú na prijatí a uplatňovaní tohto rozhodnutia.

               (14)V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               1.
                     Rakúsko a Rumunsko sa týmto oprávňujú v záujme Únie prijať pristúpenie Hondurasu k Haagskemu dohovoru z 25. októbra 1980 o občianskoprávnych aspektoch medzinárodných únosov detí („Haagsky dohovor z roku 1980“).

               2.
                     Rakúsko a Rumunsko uložia najneskôr do … [dvanásť mesiacov odo dňa prijatia tohto rozhodnutia] vyhlásenie o prijatí v záujme Únie pristúpenia Hondurasu k Haagskemu dohovoru z roku 1980 v tomto znení:

               „[ČLENSKÝ ŠTÁT – úplný názov] vyhlasuje, že prijíma pristúpenie Hondurasu k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2018/…“.

               3.
                     Rakúsko a Rumunsko informujú Radu a Komisiu o uložení svojich vyhlásení o prijatí pristúpenia Hondurasu k Haagskemu dohovoru z roku 1980 a oznámia Komisii znenie uvedených vyhlásení do dvoch mesiacov od ich uloženia.

               Článok 2

               Toto rozhodnutie nadobúda účinnosť dňom jeho oznámenia.

               Článok 3

               Toto rozhodnutie je určené Rakúsku a Rumunsku.

               V Bruseli

                     Za Radu

                     predseda

                     (1)

                        Bolo už prijatých 14 rozhodnutí Rady, ktorými sa členské štáty oprávňujú, aby prijali pristúpenie k Haagskemu dohovoru z roku 1980, pokiaľ ide o Andorru [rozhodnutie Rady (EÚ) 2015/1023 prijaté 15. júna 2015]; Seychely [rozhodnutie Rady (EÚ) 2015/2354 prijaté 10. decembra 2015]; Rusko [rozhodnutie Rady (EÚ) 2015/2355 prijaté 10. decembra 2015]; Albánsko [rozhodnutie Rady (EÚ) 2015/2356 prijaté 10. decembra 2015]; Singapur [rozhodnutie Rady (EÚ) 2015/1024 prijaté 15. júna 2015]; Maroko [rozhodnutie Rady (EÚ) 2015/2357 prijaté 10. decembra 2015]; Arménsko [rozhodnutie Rady (EÚ) 2015/2358 prijaté 10. decembra 2015]; Kórejskú republiku [rozhodnutie Rady (EÚ) 2016/2313 prijaté 8. decembra 2016], Kazachstan [rozhodnutie Rady (EÚ) 2016/2311 prijaté 8. 12. 2016], Peru [rozhodnutie Rady (EÚ) 2016/2312 prijaté 8. 12. 2016]; Gruzínsko a Južnú Afriku [rozhodnutie Rady (EÚ) 2017/2462 z 18. decembra 2017]; Čile, Island a Bahamy [rozhodnutie Rady (EÚ) 2017/2424 z 18. decembra 2017]; Panamu, Uruguaj, Kolumbiu a Salvádor [rozhodnutie Rady (EÚ) 2017/2464 z 18. decembra 2017]; San Maríno [rozhodnutie Rady (EÚ) 2017/2463 z 18. decembra 2017].

                     (2)

                        Smernica Európskeho parlamentu a Rady 2008/52/ES z 21. mája 2008 o určitých aspektoch mediácie v občianskych a obchodných veciach (Ú. v. EÚ L 136, 24.5.2008, s. 3);

                     (3)

                  https://www.hcch.net/en/publications-and-studies/details4/?pid=5568&dtid=3

                     (4)

                        Ú. v. EÚ C , , p. .

                     (5)

                        Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).


               EURÓPSKA KOMISIA
            V Bruseli10. 10. 2018
            COM(2018) 672 final
            2018/0346(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie vo Výbore pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má prijať v mene Únie v rámci Výboru pre pridruženie, ktorý sa schádza v zložení pre otázky obchodu, v súvislosti s plánovaným prijatím rozhodnutia stanovujúceho zoznam osôb, ktoré budú zastávať funkciu rozhodcov v konaniach na urovnávanie sporov.

               2.Kontext návrhu

               2.1.Dohoda o pridružení

               Cieľom Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) je vytvoriť podmienky pre posilnené hospodárske a obchodné vzťahy smerujúce k postupnej integrácii Ukrajiny do vnútorného trhu EÚ, a to aj vytvorením prehĺbenej a komplexnej zóny voľného obchodu v zmysle ustanovení hlavy IV (Obchod a záležitosti súvisiace s obchodom) dohody, ako aj podporiť úsilie Ukrajiny o zavŕšenie procesu transformácie a dobudovanie fungujúceho trhového hospodárstva, a to aj prostredníctvom postupnej aproximácie právnych predpisov Ukrajiny s právnymi predpismi Únie. Dohoda nadobudla platnosť 1. septembra 2017.

               2.2.Výbor pre pridruženie v zložení pre otázky obchodu

               Výbor pre pridruženie, ktorý sa schádza v zložení pre otázky obchodu, čo je osobitné zloženie na riešenie všetkých otázok týkajúcich sa hlavy IV (Obchod a záležitosti súvisiace s obchodom) dohody, je stanovený v článku 465 ods. 4 dohody. Ako sa stanovuje v článku 465 ods. 3 dohody, Výbor pre pridruženie má právomoc prijímať rozhodnutia v prípadoch vymedzených v dohode a v oblastiach, v ktorých naň Rada pre pridruženie delegovala právomoci. Tieto rozhodnutia sú pre strany záväzné a zmluvné strany prijmú náležité opatrenia potrebné na ich vykonanie. Výbor pre pridruženie prijíma rozhodnutia na základe dohody zmluvných strán.

               2.3.Pripravovaný akt Výboru pre pridruženie v zložení pre otázky obchodu

               Výbor pre pridruženie v zložení pre otázky obchodu prijme rozhodnutie, ktorým sa stanoví zoznam osôb, ktoré sú ochotné a schopné zastávať funkciu rozhodcov v konaniach na urovnávanie sporov. Cieľom pripravovaného aktu je stanoviť mechanizmus na riešenie obchodných sporov medzi zmluvnými stranami týkajúcich sa uplatňovania alebo výkladu obchodnej časti uvedenej dohody. V rozhodcovskom konaní uvedenom v kapitole 14 dohody sa stanovuje, že sťažujúca sa zmluvná strana môže na vyriešenie dvojstranného sporu požiadať o zriadenie rozhodcovského tribunálu.

               V článku 323 dohody sa vyžaduje, aby zmluvné strany pripravili na účely zostavenia tribunálu zoznam možných rozhodcov, ktorí sú spôsobilí a sú k dispozícii. Zoznam musí obsahovať 15 kvalifikovaných osôb, ktoré môžu zastávať funkciu rozhodcov. V súlade s tým bol s vládou Ukrajiny prediskutovaný návrh zoznamu rozhodcov, ktorí sú ochotní a schopní pôsobiť v rozhodcovskom tribunáli, pričom sa stanovili piati kandidáti na rozhodcov z Únie, piati kandidáti na rozhodcov z Ukrajiny a piati štátni príslušníci tretích krajín, ktorí môžu zastávať funkciu predsedu rozhodcovského tribunálu.

               Kandidáti, ktorých navrhli Únia a Ukrajina, a vybraní predsedovia majú osobitné znalosti alebo skúsenosti v oblasti práva a medzinárodného obchodu, ako sa vyžaduje v článku 323 ods. 2 dohody. Takisto možno očakávať, že 14 osôb uvedených na zozname spĺňa požiadavku nezávislosti v súlade s článkom 323 ods. 3 dohody a že by tieto osoby v prípade, že ich zmluvné strany vymenujú za rozhodcov, boli schopné konať v súlade s kódexom správania stanoveným v prílohe XXV k dohode.

               Ukrajina bola schopná navrhnúť do zoznamu len štyroch rozhodcov, keďže piaty nominovaný kandidát po ukončení výberového konania zomrel. Pokiaľ ide o návrh piateho rozhodcu, Ukrajina bude musieť začať nové výberové konanie, ktoré sa možno neukončí v krátkom čase. Aby sa zabránilo ďalším oneskoreniam pri stanovovaní tohto zoznamu možných rozhodcov, ktorý je nevyhnutný pre fungovanie systému urovnávania sporov dohody, najlepším riešením je čo najrýchlejšie prijať zoznam 14 osôb a získať záväzok Ukrajiny, že čo najskôr navrhne piatu osobu.

               3.Pozícia, ktorá sa má prijať v mene Únie

               Cieľom pozície, ktorá sa má prijať v mene Únie, je stanoviť zoznam osôb, ktoré sú ochotné a schopné zastávať funkciu rozhodcov v konaniach na urovnávanie sporov, ako sa stanovuje v dohode.

               Rozhodnutie predstavuje právny nástroj na stanovenie pozície Únie, ktorá sa má prijať v jej mene vo Výbore pre pridruženie, ktorý sa schádza v zložení pre otázky obchodu.

               Týmto rozhodnutím sa na základe ustanovení uvedenej dohody o pridružení vykonáva spoločná obchodná politika Únie voči krajine Východného partnerstva. Vypracovanie zoznamu rozhodcov je zákonnou požiadavkou na zriadenie inštitucionálnych štruktúr, ktoré umožňujú Únii a Ukrajine účinne riešiť dvojstranné spory týkajúce sa uplatňovania a výkladu hlavy dohody, ktorá sa týka obchodu. Rozhodnutie je v súlade s prístupom Únie k pravidlám urovnávania sporov vyrokovaným alebo vykonávaným v rámci dohôd o voľnom obchode s inými obchodnými partnermi.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  1
               .

               4.1.2.Uplatnenie na tento prípad

               Výbor pre pridruženie je orgán zriadený dohodou o pridružení. Rozhodnutie, ktoré prijme Výbor pre pridruženie, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 465 ods. 3 dohody. Pripravovaným aktom sa nedopĺňa ani nemení inštitucionálny rámec dohody. Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávnym základom je článok 207 v spojení s článkom 218 ods. 9 ZFEÚ.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú zabezpečenia vykonávania spoločnej obchodnej politiky Únie.

               Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 v spojení s článkom 218 ods. 9 ZFEÚ.

               5.Uverejnenie pripravovaného aktu

               Rozhodnutie Výboru pre pridruženie by sa malo po jeho prijatí uverejniť v Úradnom vestníku Európskej únie.

               2018/0346 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie vo Výbore pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)V súlade s článkom 323 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) musí Výbor pre pridruženie, ktorý sa schádza v zložení pre otázky obchodu (ďalej len „Výbor pre obchod“), najneskôr do šiestich mesiacov od nadobudnutia platnosti dohody vypracovať zoznam osôb, ktoré sú ochotné a schopné zastávať funkciu rozhodcov v konaniach na urovnávanie sporov.

               (2)V súlade s článkom 323 ods. 1 dohody Únia a Ukrajina navrhli každá svojich kandidátov, ktorí sú ochotní a schopní zastávať funkciu rozhodcov, a dohodli sa na piatich štátnych príslušníkoch tretích krajín, ktorí by mohli zastávať funkciu predsedu rozhodcovského tribunálu.

               (3)Ukrajina navrhla len štyri osoby. Piateho ukrajinského kandidáta by mala Ukrajina navrhnúť čo najskôr.

               (4)V záujme riadneho fungovania dohody je vhodné bez ďalšieho odkladu stanoviť zoznam 14 osôb, ktoré sú ochotné a schopné zastávať funkciu rozhodcov pri urovnávaní sporov.

               (5)Rozhodnutie Výboru pre pridruženie by sa po jeho prijatí malo uverejniť,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie vo Výbore pre obchod zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o prijatie zoznamu osôb, ktoré sú ochotné a schopné zastávať funkciu rozhodcov v súlade s článkom 323 ods. 1 uvedenej dohody, je založená na návrhu rozhodnutia uvedeného výboru pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               Toto rozhodnutie je určené Komisii.

               Rozhodnutie Výboru pre pridruženie sa uverejní v Úradnom vestníku Európskej únie.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

    ---documentbreak---

               EURÓPSKA KOMISIA
            V Bruseli10. 10. 2018
            COM(2018) 672 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie vo Výbore pre pridruženie v zložení pre otázky obchodu zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

               NÁVRH

               Rozhodnutie Výboru EÚ a Ukrajiny pre pridruženie v zložení pre otázky obchodu č. …/2018

               z

               o stanovení zoznamu rozhodcov podľa článku 323 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

               VÝBOR PRE PRIDRUŽENIE V ZLOŽENÍ PRE OTÁZKY OBCHODU,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej
                  1
                podpísanú v Bruseli 27. júna 2014 (ďalej len „dohoda“), a najmä na jej článok 323 ods. 1 a článok 465 ods. 3,

               keďže:

               (1)V súlade s článkom 323 ods. 1 dohody vypracuje Výbor pre pridruženie v zložení pre otázky obchodu najneskôr do šiestich mesiacov od nadobudnutia platnosti dohody zoznam osôb, ktoré sú ochotné a schopné zastávať funkciu rozhodcov.

               (2)Únia navrhla päť kandidátov na rozhodcov. Ukrajina navrhla štyri osoby, ktoré sú ochotné a schopné zastávať funkciu rozhodcov. Ukrajina a Únia sa dohodli na piatich štátnych príslušníkoch tretích krajín, ktorí môžu zastávať funkciu predsedu rozhodcovského tribunálu.

               (3)V záujme toho, aby sa zabránilo ďalším oneskoreniam pri stanovovaní zoznamu osôb, ktoré sú ochotné a schopné zastávať funkciu rozhodcov, a aby sa tak zabezpečilo riadne fungovanie dohody, a najmä jej hlavy IV kapitoly 14, Výbor pre pridruženie v zložení pre otázky obchodu schváli uvedený zoznam na základe predložených návrhov.

               (4)Ukrajina má Výboru pre pridruženie v zložení pre otázky obchodu čo najskôr navrhnúť piateho kandidáta,

               PRIJAL TOTO ROZHODNUTIE:

               Článok 1

               1.
                     Zoznam osôb, ktoré sú ochotné a schopné zastávať funkciu rozhodcov podľa článku 323 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, sa stanovuje v prílohe k tomuto rozhodnutiu.

               2.
                     Ukrajina navrhne Výboru pre pridruženie v zložení pre otázky obchodu čo najskôr piateho kandidáta, ktorý je ochotný a schopný zastávať funkciu rozhodcu.

               Článok 2

               Toto rozhodnutie nadobúda účinnosť dňom jeho prijatia.

               V … …

                        Za Výbor pre pridruženie

                        v zložení pre otázky obchodu

                        predseda

               PRÍLOHA

               ZOZNAM ROZHODCOV
                  PODĽA ČLÁNKU 323 ODS. 1 DOHODY

               Rozhodcovia, ktorých navrhla Európska únia:

               1.Claus-Dieter EHLERMANN

               2.Giorgio SACERDOTI

               3.Jacques BOURGEOIS

               4.Pieter Jan KUIJPER

               5.Ramon TORRENT

               Rozhodcovia, ktorých navrhla Ukrajina:

               1.Serhiy HRYSHKO

               2.Taras KACHKA

               3.Victor MURAVYOV

               4.Yuriy RUDYUK

               Predsedovia, ktorých vybrali zmluvné strany:

               1.William DAVEY (USA)

               2.Helge SELAND (Nórsko)

               3.Maryse ROBERT (Kanada)

               4.Christian HÄBERLI (Švajčiarsko)

               5.Merit JANOW (USA)

                     (1)

                        Ú. v. EÚ L 161, 29.5.2014, s. 3.


               EURÓPSKA KOMISIA
            V Bruseli12. 10. 2018
            COM(2018) 683 final
            2018/0353(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výbore EHP k zmene prílohy IX (Finančné služby) k Dohode o EHP
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Cieľom oboch návrhov rozhodnutí Spoločného výboru EHP (pripojených k navrhovanému rozhodnutiu Rady) je zmeniť prílohu IX (Finančné služby) k Dohode o EHP na účely začlenenia nariadenia o prevode finančných prostriedkov
                  1
                a štvrtej smernice o boji proti praniu špinavých peňazí
                  2
                vrátane jej doplňujúceho delegovaného nariadenia Komisie
                  3
               .

               Úpravy uvedené v návrhoch pripojených rozhodnutí Spoločného výboru EHP idú nad rámec úprav, ktoré sa dajú považovať za úpravy čisto technického charakteru v zmysle nariadenia Rady č. 2894/94. Pozíciu Únie preto stanoví Rada.

               •Súlad s existujúcimi ustanoveniami v tejto oblasti politiky

               Pripojenými návrhmi rozhodnutí Spoločného výboru EHP sa existujúce politiky EÚ rozširujú na štáty EZVO, ktoré sú členmi EHP (Nórsko, Island a Lichtenštajnsko).

               •Súlad s ostatnými politikami Únie

               Rozšírenie acquis EÚ na štáty EZVO, ktoré sú členmi EHP, jeho začlenením do Dohody o EHP sa vykonáva v súlade s cieľmi a zásadami obsiahnutými v uvedenej dohode zameranej na vytvorenie dynamického a homogénneho Európskeho hospodárskeho priestoru založeného na spoločných pravidlách a rovnakých podmienkach hospodárskej súťaže.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právne predpisy, ktoré sa majú začleniť do Dohody o EHP, sú založené na článku 114 Zmluvy o fungovaní Európskej únie.

               Podľa článku 1 ods. 3 nariadenia Rady (ES) č. 2894/94
                  4
                o opatreniach na vykonávanie Dohody o EHP Rada na základe návrhu Komisie prijíma v mene Únie pozíciu k takýmto rozhodnutiam.

               Európska služba pre vonkajšiu činnosť (ESVČ) v spolupráci s Komisiou predkladá Rade návrhy rozhodnutí Spoločného výboru EHP, aby ich Rada prijala ako pozíciu Únie. ESVČ dúfa, že tieto návrhy bude môcť Spoločnému výboru EHP predložiť pri najbližšej možnej príležitosti.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

               cieľ tohto návrhu, ktorým je zabezpečiť homogénnosť vnútorného trhu, nie je možné uspokojivo dosiahnuť na úrovni členských štátov, a preto ho z dôvodu jeho účinkov možno lepšie dosiahnuť na úrovni Únie.

               Proces začleňovania acquis EÚ do Dohody o EHP sa vykonáva v súlade s nariadením Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore, v ktorom sa zvolený prístup potvrdzuje.

               •Proporcionalita

               V súlade so zásadou proporcionality tento návrh neprekračuje rámec nevyhnutný na dosiahnutie daného cieľa.

               •Výber nástroja

               V súlade s článkom 98 Dohody o EHP je zvoleným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v Dohode o EHP.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Neuplatňuje sa.

               4.VPLYV NA ROZPOČET

               Začlenenie uvedených právnych predpisov do Dohody o EHP by nemalo mať žiaden vplyv na rozpočet.

               5.INÉ PRVKY

               Neuplatňuje sa.

               2018/0353 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie
                  v Spoločnom výbore EHP k zmene
                  prílohy IX (Finančné služby) k Dohode o EHP

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  5
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  6
                („Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže okrem iného meniť príloha IX k Dohode o EHP, ktorá obsahuje ustanovenia týkajúce sa finančných služieb.

               (3)Nariadenie Európskeho parlamentu a Rady (EÚ) 2015/847
                  7
                sa má začleniť do Dohody o EHP.

               (4)Smernica Európskeho parlamentu a Rady (EÚ) 2015/849
                  8
                sa má začleniť do Dohody o EHP.

               (5)Delegované nariadenie Komisie (EÚ) 2016/1675
                  9
                sa má začleniť do Dohody o EHP.

               (6)Príloha IX k Dohode o EHP by sa preto mala zodpovedajúcim spôsobom zmeniť.

               (7)Pozícia Únie v Spoločnom výbore EHP by preto mala byť založená na pripojených návrhoch rozhodnutí,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovaným zmenám prílohy IX (Finančné služby) k Dohode o EHP, je založená na návrhoch rozhodnutí Spoločného výboru EHP pripojených k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Nariadenie Európskeho parlamentu a Rady (EÚ) 2015/847 z 20. mája 2015 o údajoch sprevádzajúcich prevody finančných prostriedkov, a ktorým sa zrušuje nariadenie (ES) č. 1781/2006.

                     (2)

                        Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES.

                     (3)

                        Delegované nariadenie Komisie (EÚ) 2016/1675 zo 14. júla 2016, ktorým sa smernica Európskeho parlamentu a Rady (EÚ) 2015/849 dopĺňa o identifikáciu vysokorizikových tretích krajín so strategickými nedostatkami.

                     (4)

                        Ú. v. ES L 305, 30.11.1994, s. 6 – 8.

                     (5)

                        Ú. v. ES L 305, 30.11.1994, s. 6.

                     (6)

                        Ú. v. ES L 1, 3.1.1994, s. 3.

                     (7)

                        Nariadenie Európskeho parlamentu a Rady (EÚ) 2015/847 z 20. mája 2015 o údajoch sprevádzajúcich prevody finančných prostriedkov, ktorým sa zrušuje nariadenie (ES) č. 1781/2006 (Ú. v. EÚ L 141, 5.6.2015, s. 1 – 18).

                     (8)

                        Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 5.6.2015, s. 73).

                     (9)

                        Delegované nariadenie Komisie (EÚ) 2016/1675 zo 14. júla 2016, ktorým sa smernica Európskeho parlamentu a Rady (EÚ) 2015/849 dopĺňa o identifikáciu vysokorizikových tretích krajín so strategickými nedostatkami (Ú. v. EÚ L 254, 20.9.2016, s. 1).

    ---documentbreak---

               EURÓPSKA KOMISIA
            V Bruseli12. 10. 2018
            COM(2018) 683 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej úniev Spoločnom výbore EHP k zmene prílohy IX (Finančné služby) k Dohode o EHP (nariadenie o prevode finančných prostriedkov)

               PRÍLOHA 1

                  ROZHODNUTIE SPOLOČNÉHO VÝBORU EHP

                  č.

                  z

                  ktorým sa mení príloha IX (Finančné služby) k Dohode o EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore („Dohoda o EHP“), a najmä na jej článok 98,

               keďže:

               (1)Nariadenie Európskeho parlamentu a Rady (EÚ) 2015/847 z 20. mája 2015 o údajoch sprevádzajúcich prevody finančných prostriedkov, ktorým sa zrušuje nariadenie (ES) č. 1781/2006
                  1
               , sa má začleniť do Dohody o EHP.

               (2)Nariadením (EÚ) 2015/847 sa zrušuje nariadenie (ES) č. 1781/2006, ktoré je začlenené do Dohody o EHP a ktoré sa má preto z Dohody o EHP vypustiť.

               (3)Príloha IX k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Príloha IX k Dohode o EHP sa mení takto:

               1.Text bodu 23ba (smernica Komisie 2006/70/ES) sa nahrádza takto:

               „32015 R 0847: Nariadenie Európskeho parlamentu a Rady (EÚ) 2015/847 z 20. mája 2015 o údajoch sprevádzajúcich prevody finančných prostriedkov, ktorým sa zrušuje nariadenie (ES) č. 1781/2006 (Ú. v. EÚ L 141, 5.6.2015, s. 1).

               Ustanovenia nariadenia sa na účely tejto dohody vykladajú s týmito úpravami:

               Odchylne od článkov 4 a 6, pokiaľ ide o prevody finančných prostriedkov vo švajčiarskych frankoch v Lichtenštajnsku, z Lichtenštajnska a do Lichtenštajnska v rámci jeho menovej únie so Švajčiarskom, sa údaje požadované v článkoch 4 a 6 zhromažďujú a sprístupňujú na žiadosť poskytovateľa platobných služieb príjemcu do troch pracovných dní, ale nemusia sa previesť bezodkladne s prevodmi finančných prostriedkov, ako sa uvádza v článkoch 4 a 6. Táto výnimka sa uplatňuje počas prechodného obdobia, ktoré uplynie 31. decembra 2022.“

               Článok 2

               Znenie nariadenia (EÚ) 2015/847 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 3

               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP*, alebo dňom nadobudnutia účinnosti rozhodnutia Spoločného výboru EHP č. …/… z/zo …
                  2
                [, ktorým sa do Dohody o EHP začleňuje štvrtá smernica o boji proti praniu špinavých peňazí (celex 32015L0849)], podľa toho, čo nastane neskôr.

                  3Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci
                     Spoločného výboru EHP

                     (1)

                        Ú. v. EÚ L ...*
                        [Ústavné požiadavky neboli oznámené.] [Ústavné požiadavky boli oznámené.]

    ---documentbreak--- NA ---documentbreak---

               EURÓPSKA KOMISIA
            V Bruseli12. 10. 2018
            COM(2018) 683 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej úniev Spoločnom výbore EHP k zmeneprílohy IX (Finančné služby) k Dohode o EHP

               PRÍLOHA 2
               ROZHODNUTIE SPOLOČNÉHO VÝBORU EHP
                  č.
               z
               ktorým sa mení príloha IX (Finančné služby) k Dohode o EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore („Dohoda o EHP“), a najmä na jej článok 98,

               keďže:

               (1)Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES
                  1
               , sa má začleniť do Dohody o EHP.

               (2)Delegované nariadenie Komisie (EÚ) 2016/1675 zo 14. júla 2016, ktorým sa smernica Európskeho parlamentu a Rady (EÚ) 2015/849 dopĺňa o identifikáciu vysokorizikových tretích krajín so strategickými nedostatkami
                  2
               , sa má začleniť do Dohody o EHP.

               (3)Smernicou (EÚ) 2015/849 sa zrušuje smernica Európskeho parlamentu a Rady 2005/60/ES
                  3
                a smernica Komisie 2006/70/ES
                  4
               , ktoré sú začlenené do Dohody o EHP a ktoré sa majú preto z Dohody o EHP vypustiť.

               (4)Príloha IX k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Príloha IX k Dohode o EHP sa mení takto:

               1.Text bodu 23b (smernica Európskeho parlamentu a Rady 2005/60/ES) sa nahrádza takto:

               „32015 L 0849: Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 5.6.2015, s. 73).

               Ustanovenia smernice sa na účely tejto dohody vykladajú s touto úpravou:

               a)
                     V článku 3 ods. 4 sa písmeno d) nahrádza takto:

               „podvod poškodzujúci finančné záujmy Únie, ak je aspoň závažný, ako sa vymedzuje ďalej:

               i)pokiaľ ide o výdavky, akékoľvek úmyselné konanie alebo opomenutie týkajúce sa:

               –použitia alebo predloženia falošných, nesprávnych alebo neúplných vyhlásení alebo dokumentov, čo má za následok spreneveru alebo neoprávnené zadržanie finančných prostriedkov zo všeobecného rozpočtu Európskej únie alebo z rozpočtov spravovaných Európskou úniou alebo v jej mene,

               –utajenia informácie, ktoré je porušením osobitnej povinnosti, s tým istým následkom,

               –zneužitia takýchto finančných prostriedkov na iné účely, než na ktoré boli pôvodne poskytnuté;

               ii)pokiaľ ide o príjmy vymedzené v rozhodnutí Rady z 29. septembra 2000 o systéme vlastných zdrojov Európskych spoločenstiev
                  5
               , akékoľvek úmyselné konanie alebo opomenutie týkajúce sa:

               –použitia alebo predloženia falošných, nesprávnych alebo neúplných vyhlásení alebo dokumentov, čo má za následok spreneveru alebo neoprávnené zadržanie finančných prostriedkov zo všeobecného rozpočtu Európskej únie alebo z rozpočtov spravovaných Európskou úniou alebo v jej mene,

               –utajenia informácie, ktoré je porušením osobitnej povinnosti, s tým istým následkom,

               –zneužitia legálne nadobudnutého prospechu, s tým istým následkom.

               Za závažný podvod sa považuje podvod, pri ktorom ide najmenej o sumu, ktorá nesmie byť stanovená na viac než 50 000 EUR.“

               2.Text bodu 23ba (smernica Komisie 2006/70/ES) sa nahrádza takto:

               „32016 R 1675: Delegované nariadenie Komisie (EÚ) 2016/1675 zo 14. júla 2016, ktorým sa smernica Európskeho parlamentu a Rady (EÚ) 2015/849 dopĺňa o identifikáciu vysokorizikových tretích krajín so strategickými nedostatkami (Ú. v. EÚ L 254, 20.9.2016, s. 1).“

               3.V bode 31bc [nariadenie Európskeho parlamentu a Rady (EÚ) č. 648/2012] sa dopĺňa táto zarážka:

               „-32015 L 0849: Smernica Európskeho parlamentu a Rady (EÚ) 2015/849 z 20. mája 2015 (Ú. v. EÚ L 141, 5.6.2015, s. 73).“

               Článok 2

               Znenie smernice (EÚ) 2015/849 a delegovaného nariadenia (EÚ) 2016/1675 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 3

               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP*.

                  6Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci
                     Spoločného výboru EHP

               Vyhlásenie štátov EZVO

               k rozhodnutiu č. […], ktorým sa smernica (EÚ) 2015/849 začleňuje do Dohody o EHP

               [na prijatie spolu s rozhodnutím a na uverejnenie v Úradnom vestníku Európskej únie]

               Smernica (EÚ) 2015/849 obsahuje ustanovenia s odkazmi na akty prijaté podľa hlavy V ZFEÚ. Pripomína sa, že začlenením aktov s takýmito ustanoveniami do Dohody o EHP nie je dotknutý výklad, že právne predpisy EÚ prijaté podľa hlavy V ZFEÚ nepatria do rozsahu pôsobnosti Dohody o EHP.

               Spoločné vyhlásenie zmluvných strán

               k rozhodnutiu č. […], ktorým sa smernica (EÚ) 2015/849 začleňuje do Dohody o EHP

               [na prijatie spolu s rozhodnutím a na uverejnenie v Úradnom vestníku Európskej únie]

               Zmluvné strany sa dohodli, že do zoznamu predikatívnych trestných činov prania špinavých peňazí zahrnú závažný podvod poškodzujúci finančné záujmy Európskej únie. Z praktických dôvodov bola štvrtá smernica o praní špinavých peňazí [smernica (EÚ) 2015/849] začlenená bez recipročnej dohody s cieľom podobne chrániť finančné záujmy štátov EZVO, ktoré sú členmi EHP. Aj napriek tomu sa zásady reciprocity a homogenity, ako sú stanovené v Dohode o EHP, najmä v jej odôvodnení 4 a v článku 1, naďalej plne uplatňujú aj na vzájomnú ochranu pred trestnou činnosťou poškodzujúcou finančné záujmy zmluvných strán v zmysle [tohto rozhodnutia].

                     (1)

                        Ú. v. EÚ L 141, 5.6.2015, s. 73.

                     (2)

                        Ú. v. EÚ L 254, 20.9.2016, s. 1.

                     (3)

                        Ú. v. EÚ L 309, 25.11.2005, s. 15.

                     (4)

                        Ú. v. EÚ L 214, 4.8.2006, s. 29.

                     (5)

                        Ú. v. ES L 253, 7.10.2000, s. 42.

                     (6)
                  *
                        [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli15. 10. 2018
            COM(2018) 688 final
            2018/0361(NLE)
            Návrh
            ROZHODNUTIE RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2020, ročnej sumy na rok 2019, prvej splátky na rok 2019 a orientačnej a nezáväznej predpovede očakávaných ročných súm príspevkov na roky 2021 a 2022

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Návrh sa týka:

                  –
                        stropu ročnej sumy príspevkov na rok 2020,

                  –
                        ročnej sumy príspevkov na rok 2019,

                  –
                        sumy prvej splátky príspevku na rok 2019,

                  –
                        nezáväznej predpovede očakávaných ročných súm na roky 2021 a 2022.

                  Jedenásty Európsky rozvojový fond (ďalej len ERF) a iné fondy ERF, ktoré sú ešte otvorené (t. j. ôsmy, deviaty a 10. ERF) sa spravujú podľa tohto súboru predpisov:

                  – súčasnej Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“), v znení posledných zmien
                     1
                  ,

                  – Vnútornej dohody medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                     2
                   (ďalej len „vnútorná dohoda o 11. ERF“),

                  – nariadenia Rady (EÚ) 2015/323 o rozpočtových pravidlách, ktoré sa vzťahujú na 11. Európsky rozvojový fond
                     3
                   (ďalej len „nariadenie o rozpočtových pravidlách pre 11. ERF“).

                  Uvedené dokumenty obsahujú viacročné záväzky členských štátov finančne prispievať do pokladnice ERF. V nariadení o rozpočtových pravidlách pre 11. ERF sa stanovujú pravidelné príspevky, ktoré majú členské štáty uhrádzať do pokladnice ERF na základe vopred stanovených finančných záväzkov. Výzvy na úhradu pravidelných príspevkov sa uskutočňujú prostredníctvom technických rozhodnutí Rady, ktoré zohľadňujú plnenie vopred dohodnutých finančných záväzkov.

                  Niektoré časti dôvodovej správy sa preto nevzťahujú na výzvy týkajúce sa pravidelných príspevkov, akou je táto.

               •Súlad s existujúcimi ustanoveniami v tejto oblasti politiky

                  Pozri bod 1. Dôvody a ciele návrhu.

               •Súlad s ostatnými politikami Únie

                  Pozri bod 1. Dôvody a ciele návrhu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Podľa článku 7 vnútornej dohody
                     4
                   sa príspevky členských štátov do 11. ERF schvaľujú rozhodnutím Rady prijatým kvalifikovanou väčšinou.

                  V súlade s článkom 21 ods. 7 nariadenia o rozpočtových pravidlách pre 11. ERF sa zvlášť uvádza suma, s ktorou hospodári Komisia a zvlášť suma, s ktorou hospodári Európska investičná banka (EIB).

                  V súlade s článkom 52 nariadenia o rozpočtových pravidlách pre 11. ERF predložila EIB Komisii svoje aktualizované odhady záväzkov a platieb týkajúce sa nástrojov, ktoré spravuje.

                  V súlade s článkom 22 ods. 1 nariadenia o rozpočtových pravidlách pre 11. ERF sa pri výzvach na úhradu príspevkov použijú najprv sumy, ktoré sú dostupné z predchádzajúcich ERF, a to jedna po druhej. Výzvy na úhradu príspevkov, ktoré sú predmetom tohto návrhu, sa teda týkajú súm v rámci 10. ERF pre EIB a v rámci 11. ERF pre Európsku komisiu.

                  V súlade s článkom 21 ods. 2 nariadenia o rozpočtových pravidlách pre 11. ERF Rada o tomto návrhu rozhodne do 15. novembra.

                  V článku 23 ods. 1 nariadenia o rozpočtových pravidlách pre 11. ERF sa stanovuje, že ak niektorý členský štát nezaplatí splatnú splátku príspevku v stanovenej lehote, bude musieť zaplatiť úroky z nezaplatenej sumy; podrobné podmienky platby úrokov sú uvedené v tom istom článku.

               •Subsidiarita (v prípade inej ako výlučnej právomoci)

                  Pozri bod 1. Dôvody a ciele návrhu.

               •Proporcionalita

                  Pozri bod 1. Dôvody a ciele návrhu.

               •Výber nástroja

                  Pozri bod 1. Dôvody a ciele návrhu.

               2018/0361 (NLE)

               Návrh

               ROZHODNUTIE RADY

               o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2020, ročnej sumy na rok 2019, prvej splátky na rok 2019 a orientačnej a nezáväznej predpovede očakávaných ročných súm príspevkov na roky 2021 a 2022

               RADA EURÓPSKEJ ÚNIE,

               so zreteľom na Zmluvu o Európskej únii a Zmluvu o fungovaní Európskej únie,

               so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                  5
                (ďalej len „vnútorná dohoda“), a najmä na jej článok 7 ods. 2,

               so zreteľom na nariadenie Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na 11. Európsky rozvojový fond
                  6
               , a najmä na jeho článok 21 ods. 2,

               so zreteľom na návrh Európskej komisie,

               keďže:

               (1)V súlade s postupom stanoveným v článku 21 ods. 2 nariadenia Rady (EÚ) 2015/323 Komisia do 15. októbra 2018 predloží návrh, v ktorom stanoví a) strop pre sumu príspevku na rok 2020; b) ročnú sumu príspevku na rok 2019; c) sumu prvej splátky príspevku na rok 2019 a d) orientačnú, nezáväznú predpoveď očakávaných ročných súm príspevkov na roky 2021 – 2022.

               (2)V súlade s článkom 52 nariadenia Rady (EÚ) 2015/323 predložila Európska investičná banka Komisii svoje aktualizované odhady záväzkov a platieb týkajúce sa nástrojov, ktoré spravuje.

               (3)V článku 22 ods. 1 nariadenia Rady (EÚ) 2015/323 sa stanovuje, že pri výzvach na úhradu príspevkov sa použijú najprv sumy stanovené v predchádzajúcich ERF. Mala by sa preto uskutočniť výzva na poskytnutie finančných príspevkov v rámci 10. ERF pre EIB a v rámci 11. ERF pre Komisiu.

               (4)V rozhodnutí Rady (EÚ) 2017/2171
                  7
                sa stanovil strop ročnej sumy príspevkov členských štátov do ERF na rok 2019 vo výške 4 600 000 000  EUR pre Komisiu a vo výške 300 000 000 EUR pre EIB.

               PRIJALA TOTO ROZHODNUTIE:

               Článok 1

               Týmto sa strop ročnej sumy príspevkov členských štátov do ERF na rok 2020 stanovuje na 4 900 000 000 EUR. Je rozdelený na 4 600 000 000 EUR pre Komisiu a 300 000 000 EUR pre EIB.

               Článok 2

               Týmto sa ročná suma príspevkov členských štátov do ERF na rok 2019 stanovuje na 4 700 000 000 EUR. Je rozdelená na 4 400 000 000 EUR pre Komisiu a 300 000 000 EUR pre EIB.

               Článok 3

               Jednotlivé príspevky do Európskeho rozvojového fondu, ktoré majú členské štáty uhradiť Európskej komisii a Európskej investičnej banke vo forme prvej splátky na rok 2019, sú stanovené v tabuľke v prílohe k tomuto rozhodnutiu.

               Článok 4

               Týmto sa orientačná, nezáväzná predpoveď očakávanej ročnej sumy príspevkov na rok 2021 stanovuje na 4 000 000 000 EUR pre Komisiu a 300 000 000 EUR pre EIB a na rok 2022 na 3 500 000 000 EUR pre Komisiu a  400 000 000  EUR pre EIB.

               Článok 5

               Toto rozhodnutie nadobúda účinnosť dňom jeho prijatia.

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Ú. v. ES L 317, 15.12.2000, s. 3.

                     (2)

                        Ú. v. EÚ L 210, 6.8.2013, s. 1.

                     (3)

                        Ú. v. EÚ L 58, 3.3.2015, s. 17 – 38.

                     (4)

                        Vnútorná dohoda medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie.

                     (5)

                        Ú. v. EÚ L 210, 6.8.2013, s. 1.

                     (6)

                        Ú. v. EÚ L 58, 3.3.2015, s. 17.

                     (7)

                        Rozhodnutie Rady (EÚ) 2017/2171 z 20. novembra 2017 o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2019, ročnej sumy na rok 2018, prvej splátky na rok 2018 a orientačnej a nezáväznej predpovede očakávaných ročných súm na roky 2020 a 2021 (Ú. v. EÚ L 306, 22.11.2017, s. 21).

    ---documentbreak---

               EURÓPSKA KOMISIA
            V Bruseli15. 10. 2018
            COM(2018) 688 final
            PRÍLOHA
            k
            návrhu ROZHODNUTIA RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2020, ročnej sumy na rok 2019, prvej splátky na rok 2019 a orientačnej a nezáväznej predpovede očakávaných ročných súm príspevkov na roky 2021 a 2022

               PRÍLOHA

                        ČLENSKÉ ŠTÁTY

                        Kľúč pre 10. ERF v %

                        Kľúč pre 11. ERF v %

                        1. splátka na rok 2019 (EUR)

                        Spolu

                        Komisia

                        EIB

                        11. ERF

                        10. ERF

                        BELGICKO

                        3,53

                        3,24927

                        64 985 400,00

                        3 530 000,00

                        68 515 400,00

                        BULHARSKO

                        0,14

                        0,21853

                        4 370 600,00

                        140 000,00

                        4 510 600,00

                        ČESKÁ REPUBLIKA

                        0,51

                        0,79745

                        15 949 000,00

                        510 000,00

                        16 459 000,00

                        DÁNSKO

                        2,00

                        1,98045

                        39 609 000,00

                        2 000 000,00

                        41 609 000,00

                        NEMECKO

                        20,50

                        20,57980

                        411 596 000,00

                        20 500 000,00

                        432 096 000,00

                        ESTÓNSKO

                        0,05

                        0,08635

                        1 727 000,00

                        50 000,00

                        1 777 000,00

                        ÍRSKO

                        0,91

                        0,94006

                        18 801 200,00

                        910 000,00

                        19 711 200,00

                        GRÉCKO

                        1,47

                        1,50735

                        30 147 000,00

                        1 470 000,00

                        31 617 000,00

                        ŠPANIELSKO

                        7,85

                        7,93248

                        158 649 600,00

                        7 850 000,00

                        166 499 600,00

                        FRANCÚZSKO

                        19,55

                        17,81269

                        356 253 800,00

                        19 550 000,00

                        375 803 800,00

                        CHORVÁTSKO

                        0,00

                        0,22518

                        4 503 600,00

                        0,00

                        4 503 600,00

                        TALIANSKO

                        12,86

                        12,53009

                        250 601 800,00

                        12 860 000,00

                        263 461 800,00

                        CYPRUS

                        0,09

                        0,11162

                        2 232 400,00

                        90 000,00

                        2 322 400,00

                        LOTYŠSKO

                        0,07

                        0,11612

                        2 322 400,00

                        70 000,00

                        2 392 400,00

                        LITVA

                        0,12

                        0,18077

                        3 615 400,00

                        120 000,00

                        3 735 400,00

                        LUXEMBURSKO

                        0,27

                        0,25509

                        5 101 800,00

                        270 000,00

                        5 371 800,00

                        MAĎARSKO

                        0,55

                        0,61456

                        12 291 200,00

                        550 000,00

                        12 841 200,00

                        ΜΑLTA

                        0,03

                        0,03801

                        760 200,00

                        30 000,00

                        790 200,00

                        HOLANDSKO

                        4,85

                        4,77678

                        95 535 600,00

                        4 850 000,00

                        100 385 600,00

                        RAKÚSKO

                        2,41

                        2,39757

                        47 951 400,00

                        2 410 000,00

                        50 361 400,00

                        POĽSKO

                        1,30

                        2,00734

                        40 146 800,00

                        1 300 000,00

                        41 446 800,00

                        PORTUGALSKO

                        1,15

                        1,19679

                        23 935 800,00

                        1 150 000,00

                        25 085 800,00

                        RUMUNSKO

                        0,37

                        0,71815

                        14 363 000,00

                        370 000,00

                        14 733 000,00

                        SLOVINSKO

                        0,18

                        0,22452

                        4 490 400,00

                        180 000,00

                        4 670 400,00

                        SLOVENSKO

                        0,21

                        0,37616

                        7 523 200,00

                        210 000,00

                        7 733 200,00

                        FÍNSKO

                        1,47

                        1,50909

                        30 181 800,00

                        1 470 000,00

                        31 651 800,00

                        ŠVÉDSKO

                        2,74

                        2,93911

                        58 782 200,00

                        2 740 000,00

                        61 522 200,00

                        SPOJENÉ KRÁĽOVSTVO

                        14,82

                        14,67862

                        293 572 400,00

                        14 820 000,00

                        308 392 400,00

                        EÚ–28 SPOLU

                        100,00

                        100,00

                        2 000 000 000,00

                        100 000 000,00

                        2 100 000 000,00